Sergio Paoletti

Sergio Paoletti (født 1948 i Trieste) er en italiensk biokjemiker og professor emeritus ved Universitetet i Trieste, der han ble utnevnt til professor i biokjemi i 1995.

Han har sin utdannelse fra Universitetet i Trieste, der han ble uteksaminert i 1972. Etter studiene var han en tid postdoktor ved Universitetet i Leiden.

Før han ble utnevnt til professor i Trieste, var han professor i biokjemi ved Universitetet i Sassari.

Siden 2016 har han vært president for forskningsparken Area Science Park i Trieste.

Han er forfatter og medforfatter for mer enn 250 forskningspublikasjoner.

I Norge har han samarbeidet med kolleger ved NTNU i mange år. Han var blant annet gjesteforsker ved Institutt for marin biokjemi i 1981.

I 2013 ble han utnevnt til æresdoktor (doctor honoris causa) ved NTNU, for sitt arbeid innen biopolymerer, og for sitt lange samarbeid med NTNUs fagmiljøer.

Han er også utnevnt til medlem av Det Kongelige Norske Videnskabers Selskab.

Referanser

Eksterne lenker 
 AREA Science Parks offisielle nettsted

Italienske professorer
Biokjemikere
Æresdoktorer ved NTNU